CELEX: 22009D0117
Language: hu
Date: 2009-10-22 00:00:00
Title: Az EGT Vegyes Bizottság 117/2009 határozata ( 2009. október 22. ) az Európai Gazdasági Térségről szóló megállapodás 21. jegyzőkönyvének (A vállalkozásokra alkalmazandó versenyszabályok végrehajtásáról) módosításáról

17.12.2009   
            
            
               HU
            
            
               Az Európai Unió Hivatalos Lapja
            
            
               L 334/20
            
         
      AZ EGT VEGYES BIZOTTSÁG 117/2009 HATÁROZATA
   
   (2009. október 22.)
   az Európai Gazdasági Térségről szóló megállapodás 21. jegyzőkönyvének (A vállalkozásokra alkalmazandó versenyszabályok végrehajtásáról) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás 21. jegyzőkönyvét a 2007. október 26-i 132/2007 EGT vegyes bizottsági határozat (1) módosította.
            
         
               (2)
            
            
               A HL L 172., 2004.5.6., 9. o. által helyesbített, a vállalkozások közötti összefonódások ellenőrzéséről szóló 139/2004/EK tanácsi rendelet végrehajtásáról szóló, 2004. április 7-i 802/2004/EK bizottsági rendeletet (2) bele kell foglalni a megállapodásba.
            
         
               (3)
            
            
               A Bulgária és Románia csatlakozása következtében az áruk szabad áramlására, a személyek szabad mozgására, a versenypolitikára, a mezőgazdaságra (állat- és növény-egészségügyi jogszabályok), a halászatra, a közlekedéspolitikára, az adózásra, a statisztikára, a foglalkoztatásra és szociálpolitikára, a környezetvédelemre, a vámunióra és a külkapcsolatokra vonatkozó egyes rendeletek és határozatok kiigazításáról szóló, 2006. október 23-i 1792/2006/EK bizottsági rendeletet (3) a 2007. október 26-i 132/2007 EGT vegyes bizottsági határozat belefoglalta a megállapodásba, ezért francia bekezdésként azzal ki kell egészíteni a 802/2004/EK rendeletet.
            
         
               (4)
            
            
               A vállalkozások közötti összefonódások ellenőrzéséről szóló 139/2004/EK tanácsi rendelet végrehajtásáról szóló 802/2004/EK rendelet módosításáról szóló, 2008. október 20-i 1033/2008/EK bizottsági rendeletet (4) bele kell foglalni a megállapodásba.
            
         
               (5)
            
            
               A 802/2004/EK rendelet hatályon kívül helyezi a megállapodásba foglalt 447/98/EK bizottsági rendeletet (5), amelyet ezért el kell hagyni a megállapodásból,
            
         A KÖVETKEZŐKÉPPEN HATÁROZOTT:
   1. cikk
   A megállapodás 21. jegyzőkönyve 3. cikke (1) bekezdése 2. pontjának (447/98/EK bizottsági rendelet) szövege helyébe a következő szöveg lép:
   „32004 R 0802: a Bizottság 802/2004/EK rendelete (2004. április 7.) a vállalkozások közötti összefonódások ellenőrzéséről szóló 139/2004/EK tanácsi rendelet végrehajtásáról (HL L 133., 2004.4.30., 1. o.), helyesbítette: HL L 172., 2004.5.6., 9. o., az alábbi módosításokkal:
   
               —
            
            
               
                  32006 R 1792: a Bizottság 2006. október 23-i 1792/2006/EK rendelete (HL L 362., 2006.12.20., 1. o.),
            
         
               —
            
            
               
                  32008 R 1033: a Bizottság 2008. október 20-i 1033/2008/EK rendelete (HL L 279., 2008.10.22., 3. o.).”
            
         2. cikk
   A HL L 172., 2004.5.6., 9. o. által helyesbített 802/2004/EK rendeletnek és az 1033/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. október 23-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. október 22-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
         
      
   
   
      (1)  HL L 100., 2008.4.10., 1. o.
   
      (2)  HL L 133., 2004.4.30., 1. o.
   
      (3)  HL L 362., 2006.12.20., 1. o.
   
      (4)  HL L 279., 2008.10.22., 3. o.
   
      (5)  HL L 61., 1998.3.2., 1. o.
   
      (6)  Alkotmányos követelmények fennállását nem jelezték.